AN COIMISIÚN EORPACH An Bhruiséil,30.6.2022 COM(2022) 331 final TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE maidir leis an obair leantach maidir le hurscaoileadh don bhliain airgeadais 2020



Tuarascáil ar an obair leantach ar na hiarratais a rinne Parlaimint na hEorpa ina rúin maidir le hurscaoileadh agus a rinne an Chomhairle ina moladh maidir le hurscaoileadh don bhliain airgeadais 2020 1.Réamhrá Ba bhliain ríthábhachtach í 2020 do bhuiséad an Aontais Eorpaigh. A bhuí leis an tsolúbthacht agus na hionstraimí buiséadacha a cuireadh i bhfeidhm ag tús phaindéim COVID-19, baineadh úsáid as cistí AE chun trealamh leighis a chur ar fáil, chun tacú le taighde le haghaidh cóireálacha agus vacsaíní, agus chun poist agus gnólachtaí a shábháil. Leanadh le maoiniú a thabhairt ó bhuiséad AE dá thosaíochtaí cothrománacha agus go háirithe an t‑aistriú glas agus an t‑aistriú digiteach. Glacadh an pacáiste spreagtha ba mhó a mhaoinigh an tAontas Eorpach riamh, NextGenerationEU, in 2020 chomh maith. An 4 Bealtaine 2022, chinn Parlaimint na hEorpa, agus moladh ón gComhairle á chur san áireamh, clabhsúr a chur ar an gcaibidil faoin mbliain seo nach bhfacthas a leithéid riamh trí urscaoileadh a thabhairt don Choimisiún maidir leis an mbealach a chuir sí buiséad an Aontais Eorpaigh chun feidhme in 2020. Faoi chuimsiú nós imeachta um urscaoileadh 2020, chuir Parlaimint na hEorpa agus an Chomhairle roinnt iarratas chuig an gCoimisiún freisin. Roinneann an Coimisiún na príomhchuspóirí a léirítear sna hiarratais sin: ·Feidhmíocht a chur i gcroílár chur chun feidhme buiséad. Ba cheart airgead a chaitheamh i gcomhréir le tosaíochtaí an Aontais Eorpaigh agus ba cheart na torthaí a bhfuiltear ag súil leo ar an talamh a bhaint amach leis, agus ar an dóigh sin torthaí inbhraite agus athruithe dearfacha a sholáthar don phobal i gcoitinne agus do thairbhithe eile. ·Buiséad an Aontais Eorpaigh a chosaint​ Tá fiosrú á dhéanamh ag an gCoimisiún ar líomhaintí nó ar amhras faoi mhí‑úsáid nó faoi mhíbhainistíocht chistí AE. Déanann sé gach beart is gá chun buiséad AE a chosaint, lena n‑áirítear, i gcás inarb iomchuí, íocaíochtaí a chur ar fionraí, ceartúcháin airgeadais, agus bearta rialála chun a chóras rialaithe a neartú, amhail Rialachán Airgeadais coigeartaithe agus an Rialachán maidir le córas ginearálta coinníollachta chun buiséad AE a chosaint ("an Rialachán maidir le Coinníollachta"). ·Ar an iomlán, déanann an Coimisiún an chothromaíocht cheart a aimsiú idir réimse cuspóirí éagsúla amhail earráidí a íoslaghdú, cosaint láidir ar mhí‑úsáid cistí, íocaíochtaí tapa, costais agus ualach na rialuithe ar údaráis phoiblí agus ar thairbhithe a choinneáil ar leibhéal réasúnta agus luach breise a chur leis trí chaiteachas AE. Soláthraítear sa tuarascáil seo ar an obair leantach ar nós imeachta um urscaoileadh 2020, mar chuid den Tuairisciú Comhtháite Airgeadais agus Cuntasachta (IFAR), achoimre ar na gníomhaíochtaí a rinne an Coimisiún mar fhreagairt ar chuid de na hiarratais sin, mar a léirítear sa roinn ar thosaíochtaí polaitiúla an réitigh maidir le hurscaoileadh. Soláthróidh an Coimisiún faisnéis níos mionsonraithe agus níos nuashonraithe mar fhreagairt ar mholtaí sonracha nuair a thósófar an nós imeachta um urscaoiladh 2021 níos déanaí i mbliana. 2.Tionchar COVID-19 ar bhainistíocht chistí an Aontais Eorpaigh. Thug an Coimisiún ionstraimí nua isteach agus chuir sé solúbthacht ar fáil chun aghaidh a thabhairt ar an ngéarchéim a bhí ann de dheasca phaindéim COVID-19, ach cruthaíodh dúshláin agus rioscaí nua do bhuiséad AE leis an bpaindéim freisin. Ar an gcéad dul síos, ní raibh aon mhaolú ar rialuithe i gceist leis an tsolúbthacht a soláthraíodh. Mar shampla, níor cuireadh as do na rialuithe le síneadh na spriocdhátaí maidir le tionscadail a chur chun feidhme agus maidir le tograí agus tairiscintí a chur isteach. Bhí na rialacha leasaithe a tugadh isteach i nósanna imeachta um rialú na mBallstát teoranta ó thaobh ama agus raon feidhme de. Ar an dara dul síos, níorbh fhéidir iniúchtaí agus rialuithe a dhéanamh ar an láthair mar gheall ar phaindéim COVID-19. Dá bhrí sin, chuir an Coimisiún bearta maolaithe láidre i bhfeidhm, amhail athbhreithnithe deisce, cian‑iniúchtaí agus úsáid áiseanna TF (grianghraif gheoi-chlibeáilte, íomhánna satailíte, físchruinnithe, etc.). D’éirigh leis an gCoimisiún agus leis na Ballstáit ardleibhéal cumhdaigh agus dearbhaithe iniúchóireachta a choinneáil. Dá bhrí sin, measann an Coimisiún go bhfuil a mheastacháin maidir leis an riosca ag tráth na híocaíochta agus riosca ag tráth an dúnta iontaofa agus go dtagann siad leis an leibhéal earráide sna hidirbhearta airgeadais. Go deimhin, tá córais rialaithe ilbhliantúla curtha ar bun ag an gCoimisiún chun buiséad an Aontais Eorpaigh a chosaint ar neamhrialtachtaí agus ar chalaoisí. Léiríonn sé sin go gcuirtear cláir i bhfeidhm thar roinnt blianta. Don bhliain airgeadais 2021, mheas an Coimisiún go mbeidh an baol earráide tráth an dúnta, ina gcuirtear na ceartúcháin mheasta amach anseo do na cláir go léir an áireamh, cothrom le 0.8 % ar an iomlán - ar aon dul leis na blianta roimhe sin agus leis an gcuspóir go gcoinneofaí faoi bhun 2 % é. 3.Córas rialaithe neartaithe do bhuiséad nua agus níos mó Faomhadh CAI 2021-2027 agus an chuid is mó de na bunghníomhartha lena mbunaítear cláir chaiteachais in 2020. Thángthas ar chomhaontú in 2020 freisin maidir leis an bpacáiste spreagthaí ba mhó a maoiníodh riamh san Aontas Eorpach - Ionstraim Théarnaimh an Aontais Eorpaigh riamh. Mar gheall ar an mbuiséad nua leathnaithe sin, bhí an Coimisiún ábalta a chóras rialaithe agus iniúchóireachta a choigeartú agus a neartú.

Leanfaidh an Coimisiún le Parlaimint na hEorpa a choinneáil ar an eolas faoi na hiniúchtaí agus na rialuithe a dhéanann sé - lena n‑áirítear maidir le hIonstraim Théarnaimh an Aontais Eorpaigh. ·3.1. An córas rialaithe agus tuairiscithe don tSaoráid Téarnaimh agus Athléimneachta Tá an an tSaoráid Téarnaimh agus Athléimneachta bunaithe ar fheidhmíocht. Déantar cistí na Saoráide Téarnaimh agus Athléimneachta a eisíoc nuair a chomhlíonann na Ballstáit príomhchéimeanna (ar a dtugtar garspriocanna agus spriocanna) maidir le cur chun feidhme na n‑athchóirithe agus na n‑infheistíochtaí a chuimsítear sna pleananna náisiúnta téarnaimh agus athléimneachta. In 2021, cuireadh ​struchtúir thiomnaithe rialachais , próisis inmheánacha agus straitéisí rialaithe​ ar bun ​​chun é sin a chur san ​áireamh​​.​ Braitheann an Coimisiún ar rialuithe na mBallstát agus forlíonann sé iad lena rialuithe féin dóibh nuair is gá. Go sonrach, braitheann scaoileadh cistí faoin tSaoráid Téarnaimh agus Athléimneachta ar chomhlíonadh sásúil na mBallstát maidir leis na garspriocanna agus na spriocanna ábhartha a leagtar amach sna pleananna náisiúnta téarnaimh agus athléimneachta. Cinntíonn an Coimisiún go bhfuil dearbhú réasúnta aige go bhfuil na garspriocanna agus na spriocanna bunúsacha a bhaineann le híocaíocht á gcomhlíonadh go sásúil. Áiritheoidh na Ballstáit go gcaithtear na cistí a fhaightear ón tSaoráid Téarnaimh agus Athléimneachta i gcomhréir le dlí ábhartha AE agus leis an dlí ábhartha náisiúnta. Dá bhrí sin, is iad na córais rialaithe náisiúnta an phríomhionstraim chun leasanna airgeadais an Aontais Eorpaigh a chosaint. Agus na pleananna náisiúnta téarnaimh agus athléimneachta á measúnú aige, seiceálann an Coimisiún go bhfuil córais rialaithe inmheánaigh i bhfeidhmlena dtugtar aghaidh go leordhóthanach ar na rioscaí ábhartha go léir agus go háirithe na cinn a bhaineann le coinbhleacht leasa, calaois, éilliú agus cistiú dúbailte. Nuair a shainaithnítear laigí sna córais rialaithe, is féidir garspriocanna sonracha a shainiú chun na laigí sin a leigheas, a bhfuil sé ina réamhchoinníoll d’aon íocaíocht faoin tSaoráid Téarnaimh agus Athléimneachta (seachas réamh‑mhaoiniú) iad sin a chomhlíonadh. Is féidir leis an gCoimisiún idirghabháil a dhéanamh má theipeann ar Bhallstáit a ndualgais rialaithe féin a chomhlíonadh. Tá an ceart ag an gCoimisiún ​ cistiú a ghnóthú sná cásanna seo a leanas: ·má thugann sé cás calaoise, éillithe nó coinbhleachtaí leasa faoi deara a théann i bhfeidhm ar leasanna airgeadais AE, agus nár thug an Ballstát ábhartha aghaidh air; ·má thugann sé sárú tromchúiseach ar oibleagáidí faoi chomhaontú cistiúcháin nó iasachta (lena n‑áirítear cistiú dúbailte) faoi deara; nó ·má fhaigheann sé amach nár comhlíonadh na garspriocanna agus na spriocanna go sásúil. Ina theannta sin, déanfaidh an Coimisiún iniúchtaí ar gharspriocanna agus ar spriocanna. Déanfaidh sé iniúchadh freisin ar chórais rialaithe na mBallstát lena chinneadh an féidir leo calaois, éilliú, coinbhleacht leasa agus cistiú dúbailte a chosc, a bhrath nó a cheartú go leordhóthanach, agus an ndearnadh sáruithe tromchúiseacha ar oibleagáidí nó an bhfuil siad á ndéanamh. Féadfaidh an Coimisiún iniúchtaí agus rialuithe riosca-bhunaithe a dhéanamh freisin i gcásanna amhrais. Ní dhéanfaidh sé iniúchadh ar chomhlíonadh chaiteachas na mBallstát a bhaineann leis an tSaoráid Téarnaimh agus Athléimneachta agus a thabhaíonn na Ballstáit le dlí AE agus leis an dlí náisiúnta (e.g. soláthar poiblí nó rialacha maidir le státchabhair). Nuair is ábhartha, feidhmeoidh an Oifig Eorpach Frith‑Chalaoise ("OLAF"), Cúirt Iniúchóirí na hEorpa (CIE) agus Oifig an Ionchúisitheora Phoiblí Eorpaigh (OIPE) a gcumhachtaí faoi seach. Ina theannta sin, faoi chuimsiú na ngníomhaíochtaí oiliúna tacaíochta a chuir an Coimisiún ar fáil d’údaráis náisiúnta, chuir OLAF coincheap maidir le creat riosca calaoise na Saoráide Téarnaimh agus Athléimnechta i láthair na n‑údarás náisiúnta. Moltar do na Ballstáit freisin cleachtaí spriocdhírithe bainistithe riosca a sheoladh atá nasctha le cur chun feidhme na Saoráide Téarnaimh agus Athléimnechta. Is eol don Choimisiún freisin go bhfuil méadú tagtha, mar gheall ar a oibríochtaí nua iasachtaíochta agus iasachtaithe NGUE, ar an ngná atá le trédhearcacht leordhóthanach a sholáthar don phobal i gcoitinne agus d’infheisteoirí, ar an méid atá bainte amach ag an tSaoráide Téarnaimh agus Athléimnechta agus ar neamhchosaint airgeadais an Aontais. Maidir lena bhfuil bainte amach, tá scórchlár téarnaimh agus athléimneachta curtha ar bun ag an gCoimisiún ina léirítear an dóigh a bhfuil cur chun feidhme na Saoráide Téarnaimh agus Athléimneachta ag dul chun cinn. Taispeántar faisnéis air sin faoi stádas garspriocanna agus spriocanna agus cuimsítear torthaí ann a comhiomlánaíodh ar leibhéal AE a bhuí le tuairisciú rialta ó na Ballstáit maidir le comhtháscairí. Chruthaigh an Coimisiún deais bannaí glasa NGEU freisin chun forléargas fíor-ama a sholáthar don phobal i gcoitinne ar na bearta a bhaineann leis an aeráid agus a mhaoinítear ó na cistí a bhailítear trí bhannaí glasa NGEU - a leithdháiltear go leor díobh ar an tSaoráid Téarnaimh agus Athléimneachta. Leis an deais cuirtear ar chumas​ infheisteoirí anailís a dhéanamh ar dheiseanna infheistíochta agus faireachán a dhéanamh ar chur chun feidhme beart leanúnach a mhaoinítear ​trí bhannaí glasa NGEU. Maidir le neamhchosaint airgeadais, ceanglaítear ar an gCoimisiún le hAirteagal 250 den Rialachán Airgeadais tuarascáil bhliantúil fhorléargais a sholáthar maidir le hionstraimí airgeadais, ráthaíochtaí buiséadacha agus cúnamh airgeadais. Le NGEU, ghabhann an Coimisiún air féin anois freisin tabhairt faoi thuarascálacha bliantúla, leathbhliantúla agus ráithiúla a sholáthar a bhaineann go sonrach leis sócmhainní agus leis na dliteanais a eascraíonn as oibríochtaí iasachtaíochta agus iasachtaithe na hionstraime téarnaimh nua. ·3.2. Dlúthchomhar leis na comhlachtaí náisiúnta cur chun feidhme faoin mbainistíocht chomhroinnte A luaithe a bheidh sé áirithithe aige go bhfuil na comhlachtaí náisiúnta cur chun feidhme (i.e.​​ údaráis bhainistíochta agus iniúchóireachta don bheartas comhtháthaithe, gníomhaireachtaí íocaíochta agus comhlachtaí deimhniúcháin don chomhbheartas talmhaíochta - CBT) ag feidhmiú mar is ceart, braitheann an Coimisiún ar a gcuid oibre chun cistí a chur chun feidhme faoi bhainistíocht chomhroinnte A bhuí lena heolas gráinneach mionsonraithe ar conas a fheidhmíonn córais, is féidir leis an gCoimisiún laigí sa bhainistíocht agus sa rialú náisiúnta a bhrath​, agus is féidir leis na huirlisí go léir atá ar fáil dó a chur i bhfeidhm chun cistí AE a chosaint. Ar an iomlán, meastar go bhfuil obair na gcomhlachtaí náisiúnta cur chun feidhme iontaofa agus láidir. Ní shainaithnítear ach líon teoranta cásanna, a nochtar go trédhearcach i dTuarascálacha Bliantúla ar Ghníomhaíochtaí (AARanna) Ard‑Stiúrthóireachtaí an Choimisiúin agus i dTuarascáil Bhliantúil an Choimisiúin ar Bhainistíocht agus Feidhmíocht (AMPR), ar saincheisteanna iad lena gceanglaítear ar an gCoimisiún beart láidir a dhéanamh. I réimse an bheartais chomhtháthaithe, tugann an Coimisiún faoi ghníomhaíochtaí gach bliain chun feabhas a chur ar éifeachtúlacht na gcóras bainistíochta agus rialaithe chun an ráta earráide a laghdú. Tacaíonn sé le húdaráis na gclár trí chruinnithe, trí threoir agus trí oiliúint agus trí líonraí trasnáisiúnta a chomhordú a dhírítear ar dhea-chleachtais a chomhroinnt agus ar údaráis a spreagadh chun nósanna imeachta a shimpliú gus chun ualach riaracháin nach bhfuil gá leis a sheachaint. I gcás ina mbraitheann an Coimisiún cásanna inar chaill na húdaráis bhainistíochta earráidí nó i gcás nach mbraitheann údaráis iniúchóireachta aonair earráidí go hiomchuí, go huile agus go hiomlán nó go tapa, iarrfaidh an Coimisiún orthu​ bearta feabhais spriocdhírithe a dhéanamh​ chunfeabhas a chur ar a gcóras rialaithe. Féadfaidh an Coimisiún a iarraidh ar na Ballstáit earráidí a cheartú i gcás inar mhainnigh siad iad a cheartú ar an gcéad áit. Ar deireadh, féadfaidh an Coimisiún gcúinsí áirithe ocaíochtaí a chur ar fionraí nó a bhriseadh go dtí go mbeidh fianaise aige go bhfuil na feabhsúcháin chórais is gá déanta agus/nó go bhfuil ceartuithe airgeadais cuí curtha i bhfeidhm. Sa réimse CBT, chuidigh an Coimisiún leis na Ballstáit an ráta earráide a choinneáil íseal trí roinnt rialacha a shimpliú le 6 bliana anuas. Ina theannta sin, eagraíonn an Coimisiún cruinnithe le níomhaireachtaí íocaíochta chun dea-chleachtais a chomhroinnt i gcur chun feidhme an CBT agus chun iad a chur ar an eolas faoi shaincheisteanna straitéiseacha maidir le dearbhú, iniúchadh agus cur chun feidhme, lena n‑áirítear cur chun feidhme an chórais faireacháin limistéir agus maidir le hábhair a bhaineann le frithchalaois agus coinbhleacht leasa. Ar an gcaoi chéanna, eagraítear cruinnithe rialta sainghrúpaí leis na comhlachtaí deimhniúcháin, chun dea-chleachtais a chomhroinnt agus chun treoir a thabhairt faoi thopaicí éagsúla.

I bhfianaise chreat reachtach nua an CBT, tá tús curtha ag an gCoimisiún freisin le hidirphlé struchtúrtha leis na Ballstáit. Áirítear leis sin litreacha, cruinnithe agus moltaí chun cuidiú leo a CBT agus a bpleananna straitéiseacha a ullmhú. Nuair is gá, féadfaidh an Coimisiún leas a bhaint as bearta coisctheacha (amhail briseadh, fionraí agus laghdú íocaíochtaí) agus bearta ceartaitheacha (i bhfoirm glancheartúcháin airgeadais). Má shainaithnítear easnaimh thromchúiseacha i gcreat na nósanna imeachta comhréireachta, pleananna gníomhaíochta a dhréachtú gus a chur chun feidhme le gníomhaíochtaí ceartaitheacha agus tráthchlár soiléir. Ina theannta sin, leanann an Coimisiún lena chuid uirlisí a fhorbairt agus a bheachtú chun dul i ngleic leis an gcalaois. Cuireann traitéis rithchalaoise an Choimisiúin acmhainn anailíseach níos láidre ar fáil don Choimisiún chun calaois a chosc agus a bhrath, agus chun comhar frithchalaoise a fheabhsú. ·3.3. Dóthain cistithe a chur ar fáil i gcomhair iniúchtaí agus rialuithe sa Choimisiún Mar gheall ar mhéid méadaithena gcistí atá le heisíoc sna blianta amach romhainn, tá gá le rialú breise agus acmhainnn bhreise iniúchóireachta laistigh den Choimisiún. Sa chomhthéacs sin, tá thart ar 190 coibhéis lánaimseartha (CL) á n‑earcú le haghaidh cúraimí a bhaineann le NGEU, lena n‑áirítear rialú agus iniúchadh, agus tá 94 CL breise ath‑imlonnaithe cheana féin chuig na cúraimí sin ó áiteanna eile laistigh den Choimisiún. Ní hamháin go bhfuil an Coimisiún ag cur lena acmhainn ó thaobh líon na foirne de ach tá feabhas á chur aige ar cháilíocht na hiniúchóireachta chomh maith. I réimse an bheartais taighde agus nuálaíochta, mar shampla, tá feachtais faisnéise agus dianoiliúint curtha ar bun ag an gCoimisiún d’iniúchóirí; feabhas a chur ar na téarmaí tagartha sa chreatchonradh nua le gnólachtaí iniúchóireachta seachtracha; agus tabhairt faoi mhisin chomhpháirteacha iniúchóireachta a bhaineann le seirbhísí iniúchóireachta an Choimisiúin agus le gnólachtaí seachtracha iniúchóireachta araon. ·3.4. CIE, OLAF agus OIPE a neartú I bhfianaise an mhéadaithe ar an ualach oibre a bhaineann leis na cláir chaiteachais nua do CIE, d’fhaomh an t‑údarás buiséadach 20 post breise do CIE ar bhonn sealadach go dtí 2027. Rinneadh soláthar ar an dóigh chéanna do sheacht mball foirne sheachtracha bhreiseOLAF in 2022 chun cabhrú leis aghaidh a thabhairt ar an méadú ar a ualach oibre. Foráiltear leis an togra le haghaidh dhréachtbhuiséad 2023 go ndéanfar sé phost bhreise a ath‑leithdháileadh ar OLAF ó chodanna eile den Choimisiún le haghaidh ualach breise oibre, lena n‑áirítear NGEU. Ar deireadh, déanfaidh an OIPEwill almost double its staff a fhoireann a dhúbailt le linn bhliain bhuiséid 2022 - le 118 post breise. Molann an Coimisiún an neartú suntasach sin ar acmhainní OIPE a chomhdhlúthú tríd an leibhéal nua foirne sin a choinneáil i nDréachtbhuiséad 2023. ·3.5 Lasmuigh den bhuiséad a chosaint: ​tairbhithe dlisteanacha na gcistí a chosaint, agus mí‑úsáid chistí an Aontais Eorpaigh a dhíspreagadh agus a shaothrú​ Tá córas bainistíochta agus rialaithe il-leibhéil (AE, náisiúnta, réigiúnach) forbartha ag an Aontas Eorpach lena áirithítear go gcosnófar a bhuiséad. Ní hamháin go gcaithfidh an tAontas Eorpach a bhuiséad a chosaint, ach caithfidh sé a áirithiú freisin go ndéanfar tairbhithe dlisteanacha na gcistí a chosaint agus nach bhfeicfear dóibh gur féidir leis an gcalaois nó leis an gcaimiléireacht a bheith gan aon phionós. Dá bhrí sin, tá a acmhainn bhreithiúnach neartaithe ag an Aontas Eorpach. Is féidir le OIPE nuaoibríochtúil coireanna in aghaidh leas airgeadais an Aontais a ionchúiseamh go díreach. Le teacht OIPE ar thírdhreach frithchalaoise an Aontais, cuidítear go mór le mí‑úsáid as cistí AE a dhíspreagadh, agus ar deireadh cuirtear an pobal i gcoitinne ar a shuaimhneas nach bhfuil caimiléirí agus polaiteoirí éilliteacha lasmuigh den dlí. Maidir le Ballstáit nach bhfuil rannpháirteach in OIPE, tá an creat reatha chun calaois a chomhrac i gcoinne leasanna airgeadais an Aontais Eorpaigh i bhfeidhm fós. Leanfaidh OLAFatá neartaithe leis an rialachán a athbhreithníodh le déanaí - dá imscrúduithe riaracháin i ngach Ballstát agus comhoibreoidh sé leis na húdaráis náisiúnta díreach mar a dhéanann sé cheana féin. Lena áirithiú nach gcuirfidh iomaíocht éagórach as do chuideachtaí AE, d’fhorbair an tAontas Eorpach rialacha maidir le soláthar poiblí freisin, go ndéanfar conarthaí poiblí a dhámhachtain trí nósanna imeachta tairisceana trédhearcacha, neamh‑idirdhealaitheacha agus iomaíocha. Ina theannta sin, leis an Ionstraim Idirnáisiúnta Soláthair, ba cheart, a luaithe a bheidh sí glactha ag Parlaimint na hEorpa agus ag an gComhairle (na comhreachtóirí), go gcuirfí ar chumas an Choimisiúin cinneadh a eisiúint lena ndéanfaí níos deacra é do thairgeoirí ó thíortha nach tíortha den Aontas Eorpach iad nach gcloíonn leis na rialacha céanna conarthaí soláthair AE a fháil. In 2021, mhol an Coimisiún Rialachán freisin chun aghaidh a thabhairt ar shaobhadh na hiomaíochta sa mhargadh inmheánacha de dheasca fóirdheontais eachtracha. Comhlánaíonn an córas nua ginearálta coinníollachta na hionstraimí nua sin. 4.Smacht reachta agus bunluachanna Tá an Rialachán maidir le córas ginearálta coinníollachta chun buiséad AE a chosaint (an "Rialachán maidir le Coinníollacht") i bhfeidhm agus infheidhme ón 1 Eanáir 2021. Cumhdaítear ann na sáruithe ábhartha go léir ar phrionsabail an smachta reachta i mBallstát a dhéanann difear, nó go bhfuil baol suntasach ann go ndéanfadh siad difear, do bhainistiú fónta airgeadais bhuiséad AE nó do chosaint leasanna airgeadais AE ar bhealach sách díreach.

Le Rialachán AE maidir le Coinníollacht féadfaidh an tAontas Eorpach bearta a dhéanamh (e.g. íocaíochtaí a chur ar fionraí nó ceartuithe airgeadais a dhéanamh) chun buiséad AE a chosaint, agus a áirithiú ag an am céanna go leanfaidh tairbhithe deiridh chistí AE ag fáil a gcuid íocaíochtaí go díreach ó na mBallstát lena mbaineann. I mí an Mhárta 2021, cheistigh an Ungáir agus an Pholainn an Rialachán maidir le Coinníollacht os comhair Chúirt Bhreithiúnais an Aontais Eorpaigh (CBAE). An 16 Feabhra 2022, dhíbhe CBAE a gcuid gcaighne agus dhearbhaigh sí bailíocht an Rialacháin maidir le Coinníollachta. An 2 Márta 2022, d’fhoilsigh an Coimisiún treoirlínte maidir leis an Rialachán a chur i bhfeidhm lena gcuirtear breithiúnas CBAE san áireamh. An 27 Aibreán 2022, sheol an Coimisiún fógra i scríbhinn chuig an Ungáir. Is é seo an chéad chéim sa nós imeachta arna leagan síos leis an Rialachán maidir le Coinníollacht chun buiséad AE a chosaint, trí bhearta feabhais éifeachtacha a spreagadh ón mBallstát lena mbaineann nó trí ghlacadh beart ag an gComhairle. Leis an Rialachán maidir le Coinníollacht comhlánaítear uirlisí agus nósanna imeachta eile arna mbunú le reachtaíocht AE chun an buiséad a chosaint. Áirítear orthu sin imscrúduithe arna ndéanamh ag OLAF, seiceálacha agus iniúchtaí, agus ceartúcháin airgeadais. I measc na n‑uirlisí agus na nósanna imeachta eile sin, tá oibleagáidí agus sásraí sa Rialachán Airgeadais lena áirithiú nach sroicheann cistí AE i réimse na ngníomhaíochtaí seachtracha eintitis ná daoine a sháraíonn prionsabal an smacht reachta agus an prionsabal daonlathach. Tá an smacht reachta agus meas ar chearta an duine sna tíortha is faighteoirí, mar aon le bunluachanna am Aontais Eorpaigh, leabaithe tuilleadh sna bunghníomhartha a bhaineann le cistiú seachtrach, lena n‑áirítear an Ionstraim maidir leis an gComharsanacht, an Fhorbairt agus an Comhar Idirnáisiúnta - An Eoraip Dhomhanda (NDICI-GE) agus an Ionstraim um Chúnamh Réamhaontachais (IPA III). Eisiatar leis an NDICI-GE ó chistiú AE aon ghníomhaíochtaí nó bearta a bhféadfadh sáruithe ar chearta an duine i dtíortha comhpháirtíochta a bheith mar thoradh orthu. Faoi IPA III, scrúdaíonn an Coimisiún na ráthaíochtaí reatha i gcomhair cearta bunúsacha i dtír is tairbhí chun cinneadh a dhéanamh maidir leis an gcúnamh a sholáthrófar. Déantar foráil sa dá ionstraim go bhféadfar cúnamh a mhodhnú lena áirithiú go gcomhlíonfar prionsabail dhaonlathacha, cearta an duine nó an smacht reachta. Ar deireadh, dámhann an Coimisiún cistí i gcomhréir le​ bearta sriantacha an Aontais​ (smachtbhannaí) agus ina gcur i bhfeidhm. 5.na tograí ón gCoimisiún chun digitiú fhaireachán, rialú agus an iniúchadh chistí AE a neartú trí choigeartú spriocdhírithe a dhéanamh ar an Rialachán Airgeadais Maidir le CAI agus NGEU 2021-2027, tá tograí curtha chun cinn ag an gCoimisiún chun feabhas a chur ar cháilíocht agus ar idir- inoibritheacht na sonraí maidir le faighteoirí chistiú AE i gcás ina gcuirtear an buiséad chun feidhme faoi bhainistíocht chomhroinnte agus faoin tSaoráid Téarnaimh agus Athléimneachta. Ghlac na comhreachtóirí le togra an Choimisiúin chun ceangal a chur ar na Ballstáit sonraí a thaifeadadh agus a stóráil maidir le faighteoirí chistiú AE agus maidir le húinéirí tairbhiúla na bhfaighteoirí sin. Maidir le CBT, déanfaidh na Ballstáit, i gcás inarb infheidhme, sonraí a bhailiú maidir le grúpaí lena mbaineann na tairbhithe. Is mian leis an gCoimisiún leas a bhaint as an gcoigeartú spriocdhírithe ar an Rialachán Airgeadais chun feabhas breise a chur ar an bhfaireachán agus ar an trédhearcacht a bhaineann le húsáid na gcistí. Tá sé beartaithe ag an gCoimisiún a cheangal ar Bhallstáit (agus ar eintitis eile) a chuireann buiséad an Aontais Eorpaigh chun feidhme faisnéis a sheoladh chuig an gCoimisiún faoi fhaighteoirí chistiú AE ina mBallstáit (nó, i gcás eintitis eile, ina réimsí freagrachta) uair amháin sa bhliain ar a laghad. Dhéanfadh an Coimisiún an fhaisnéis sin a fhorlíonadh leis na sonraí atá aige maidir le bainistíocht dhíreach agus bheadh sé freagrach as an bhfaisnéis a chomhdhlúthú, a lárú agus a fhoilsiú i mbunachar sonraí ar shuíomh gréasáin aonair ina gcumdófaí na modhanna bainistíochta go léir. Bheadh an suíomh gréasáin mar thoradh air sin ina leagan feabhsaithe den Chóras Trédhearcachta Airgeadais atá in úsáid faoi láthair le haghaidh bainistíocht dhíreach. Leis an gcoigeartúspriocdhírithe ar an Rialachán Airgeadais tugtar deisfreisin chosaint tuilleadh i gcoinne neamhrialtachtaí, calaoise, éillithe agus coinbhleachtaí leasa. -Ar an gcéad dul síos, tá sé beartaithe ag an gCoimisiún ​úsáid​ ​ascóras TF comhtháite aonair le haghaidh mianadóireacht sonraí scóráil riosca a dhéanamh ​éigeantach​. Leis an gcóras TF sin is féidir bearta, conarthaí agus faighteoirí a shainaithint atá leochaileach i leith neamhrialtachtaí, calaoise, éillithe agus coinbhleachtaí leasa. D’fhorbair agus sholáthair an Coimisiún an uirlis TF sin, ar a dtugtar Arachne, do Bhallstáit a chuireann buiséad AE chun feidhme faoi bhainistíocht chomhroinnte agus faoin tSaoráid Téarnaimh agus Athléimneachta. Is ar bhonn deonach a úsáidtear Arachne faoi láthair. Tá sé in úsáid go forleathan cheana féin i réimse an bheartais chomhtháthaithe agus táthar á thabhairt isteach le haghaidh caiteachas talmhaíochta ach bheadh sé ina chéim thábhachtach chun tosaigh a úsáid a dhéanamh éigeantach. -​Ar an dara dul síos, tá sé beartaithe ag an gCoimisiún freisin raon feidhme agus éifeachtúlacht an Chórais Luathbhraite agus Eisiaimh (EDES)​ a leathnú. Soláthraítear leis an gcóras sin tacar beart chun cosaint a thabhairt ar oibreoirí eacnamaíocha calaoiseacha nó neamhiontaofa. Go sonrach, cuirtear ar chumas oifigigh údarúcháin le EDES oibreoirí eacnamaíocha atá calaoiseach nó neamhiontaofa a bhrath agus, d’fhéadfaí iad a chur ar an liosta dubh ag céim luath. Mhol an Coimisiún díriú níos fearr ar chur i bhfeidhm an EDES ar chistí atá faoi bhainistíocht chomhroinnte, agus ar bhainistíocht dhíreach i gcás ina n‑eisíoctar cistí mar ranníocaíochtaí airgeadais leis na Ballstáit, mar shampla faoin tSaoráid Téarnaimh agus Athléimneachta (i.e. go mbeadh an Coimisiún ábalta gníomhú ar na forais is tromchúisí le haghaidh eisiaimh). Is é an cuspóir freisin a áirithiú go ndéanfar cinntí eisiaimh a dhéantar ar leibhéal AE a fhorfheidhmiú ar an leibhéal náisiúnta i gcomhthéacs na bainistíochta comhroinnte. Tá sé molta ag an gCoimisiún freisin cead a thabhairt d’eintitis chleamhnaithe agus/nó d’úinéirí tairbhiúla eintitis phríomha eisiata a eisiamh ó thairiscintí ar chonarthaí poiblí agus ar deireadh ó chistí AE a fháil. -Ar an tríú dul síos, leis an gcoigeartú atá beartaithe don Rialachán Airgeadais, má fhormhuiníonn na comhreachtóirí é, méadófar éifeachtúlacht agus cáilíocht na rialuithe agus na n‑iniúchtaí le cabhair ón digitiú agus ó na teicneolaíochtaí atá ag teacht chun cinn amhail meaisínfhoghlaim, uathoibriú próiseas róbatach agus intleacht shaorga. Ba cheart go gcuideodh sé sin, dá réir sin, le húsáid cheart as cistí AE a áirithiú tuilleadh, agus an costas a bhaineann le hiniúchtaí agus rialuithe á laghdú. 6.Feidhmíocht bhuiséad an Aontais Eorpaigh Mar a léiríodh sa Teachtaireacht ón gCoimisiún an 8 Meitheamh 2021 ( COM/2021/366 ), cuireann an Coimisiún tábhacht mhór le héifeachtúlacht chaiteachas an Aontais Eorpaigh a uasmhéadú agus tá sé tiomanta do leanúint lena áirithiú go mbeidh torthaí ar chaiteachas an Aontais Eorpaigh - agus go gcuideoidh na torthaí sin leis an Aontas Eorpach a chuspóirí a bhaint amach.

Maidir le CAI 2021-2027, tá go leor dul chun cinn déanta cheana féin maidir le faireachán a dhéanamh ar fheidhmíocht. ​Rinne an Coimisiún na príomhtháscairí feidhmíochta do chláir chaiteachais éagsúla an Aontais a chuíchóiriú, do chláir chaiteachais éagsúla an Aontais a chuíchóiriú bunghníomhartha faoi seach. Thug sé faisnéis feidhmíochta ar fáil níos mó freisin, mar shampla trí shuíomhanna ghréasáin feidhmíochta tiomnaithe. Ina theannta sin, tá modheolaíochtaí chun meastóireacht níos fearr a dhéanamh ar ranníocaíocht chláir chaiteachais éagsúla AE le tosaíochtaí cothrománacha​ á nuashonrú nó á bhforbairt. Tuarascálacha AMPR 2021 ar a mhéid a chuireann CAI 2014-2020 agus an CAI 2021-2027 le gníomhaíochtaí a bhaineann leis an aeráid. Maidir le CAI 2021-2027, rinneadh an mhodheolaíocht chun caiteachais a bhaineann leis an aeráid a rianú a nuashonrú lena cur i bhfeidhm go comhsheasmhach ar fud na gclár caiteachais éagsúil, lena n‑áirítear an tSaoráid Téarnaimh agus Athléimneachta, agus neartaítear í le ceanglas ginearálta nach ndéanfar dochar suntasach do chuspóirí comhshaoil an Aontais Eorpaigh ar thoradh ar na hidirghabhálacha maoinithe. Déantar cur síos mionsonraithe ar an modheolaíocht sin i nDoiciméad Inmheánach Oibre de chuid an Choimisiúin dar teideal “Climate Mainstreaming Architecture in the 2021-2027 MFF” (SWD(2022)225 final). II gcomhréir lena ghealltanas faoin gcomhaontú Idirinstitiúideach (IIA) arna ghlacadh i gcomhthráth le Rialachán CAI, tá dul chun cinn déanta ag an gCoimisiún freisin maidir le modheolaíocht a bhunú chun caiteachas a bhaineann le bithéagsúlacht a rianú, a úsáidfidh an Coimisiún chun faireachán a dhéanamh ar chomhlíonadh a ghealltanas caiteachais sa réimse sin do bhuiséid 2024, 2026 agus 2027. Tá dul chun cinn mór déanta freisin maidir le comhionannas inscne a chomhtháthú i mbeartais agus i mbuiséad an Aontais Eorpaigh. D’fhorbair an Coimisiún réimse uirlisí lena áirithiú go gcuirfear comhionannas (comhionannas inscne san áireamh) san áireamh i gcónaí) agus beartais, reachtaíocht agus cláir chistiúcháin an Aontais Eorpaigh á gceapadh, á gcur chun feidhme, agus faireachán agus meastóireacht á ndéanamh orthu. Ina theannta sin, agus i gcomhréir leis an straitéis um chomhionannas inscne, tá comhordaitheoir comhionannais ceaptha ag ranna uile an Choimisiúin. Mar an gcéanna, agus i gcomhréir lena ghnóthas ina straitéis um chomhionannas inscne 2020-2025 agus le IIA maidir le CAI 2021-2027, tá modheolaíocht á forbairt ag an gCoimisiún chun caiteachas ábhartha a bhaineann le comhionannas inscne a rianú i mbuiséad uile an Aontais. Ina dhréachtbhuiséad do 2023, molann an Coimisiún an mhodheolaíocht sin a chur i bhfeidhm den chéad uair i gcéim tástála sna cláir uile. Ar an mbonn sin, tuairiscítear in AMPR 2021 ar a mhéid a chuireann CAI 2021-2027 le comhionannas inscne a chur chun cinn. D’eagraigh an Coimisiún cúrsaí oiliúna in 2021 freisin maidir le cén fáth agus conas an comhionannas inscne a chur san áireamh go cuíag gach céim de ghníomhaíochtaí an Aontais Eorpaigh, lena n‑áirítear i mbuiséad an Aontais Eorpaigh. Leanfaidh an Coimisiún le sainchúrsaí oiliúna den sórt sin a sholáthar in 2022. Chomh maith leis sin, tá tús curtha ag an gCoimisiún le hobair a dhéanamh, ar bhonn píolótach, ar mhodheolaíochtaí chun tionchar foriomlán chláir chaiteachais AEspriocanna AE i ndáil leis an athrú aeráide agus leis an aistriú digiteach a thomhas. 7.Simpliú na rialacha agus an nós imeachta d’iarratasóirí ar chistí AE Tá rialacha agus nósanna imeachta simplí um chistiú ríthábhachtach lena chur ar chumas iarratasóirí cistí AE a fháil, go háirithe iad siúd a bhfuil a dtaithí agus a gcumais riaracháin teoranta amhail fiontair bheaga agus mheánmhéide (FBManna). Ba cheart tionchar dearfach a bheith ag simpliú na rialacha ag an gCoimisiún freisin maidir le leibhéal na n‑earráidí a laghdú. In athbhreithniú 2018 ar an Rialachán Airgeadais tugadh isteach tuilleadh simplithe amhail laghdú a dhéanamh ar an bhfaisnéis a theastaíonn ó iarratasóirí, neamhdhúbláil seiceálacha agus iniúchtaí, agus úsáid mhéadaithe a bhaint as foirmeacha simplithe deontas). Thug an Coimisiún faoi roinnt tionscnaimh shimpliúcháin eile le blianta beaga anuas. Faoi 2022, beidh beagnach gach clár atá á mbainistiú go díreach ag an gCoimisiún aistrithe go córas na Ríomhdheontas‑ ionas go mbeidh "ionad ilfhreastail" leictreonach ag gach iarratasóir ar dheontais AE. Úsáidfidh iarratasóirí na doiciméid leictreonacha chéanna agus na nósanna imeachta leictreonacha réidhe céanna le linn an phróisis deontais. Ina theannta sin, tá nuashonrú á dhéanamh ag an gCoimisiún ar an gComhaontú Deontais Anótáilte, a chuirfear ar fáil d’iarratasóirí agus do thairbhithe cistiúcháin deontais ionas go bhfaighidh siad go léir treoir chomhsheasmhach phraiticiúil. Chomh maith leis sin, tá an Coimisiún ag méadú úsáid na roghanna costais simplithe (SCOnna) agus deontais ásoláthar aige. Tá sé sin amhlaidh toisc gur féidir le cineálacha simplithe cistiúchán amhail costais aonaid agus cnapshuimeanna an t‑ualach riaracháin a laghdú go mór agus toisc go bhfuil baint níos mó acu le baint amach iarbhír na ngníomhaíochtaí maoinithe. Tá cistiú cnapshuime á chéimniú isteach de réir a chéile don chlár maoinithe Fís Eorpach, ag tosú ag deireadh 2022 agus tá an chéad sruth suntasach beartaithe do 2023. Tá córas costas aonaid á fhorbairt ag an gCoimisiún freisin le haghaidh costais phearsanra. Tá acmhainn ollmhór ag baint leis an mbeart sin ionann iad agus costais phearsanra níos mó ná 60 % de bhuiséad meándeontais agus is iad an fhoinse earráidí is mó gan amhras. I gcomhthráth leis an simpliú sin, soláthraíonn an Coimisiún ​tacaíocht d’iarratasóirí Fís Eorpach trí fheachtais chumarsáide, lena n‑áirítear ceardlanna​​, agus trí dhíriú ar thairbhithe dá dtarlaíonn "níos mó earráidí" amhail FBManna agus iarratasóirí céaduaire. Ina theannta sin, tá an Coimisiún ag cur úsáid na mBallstát as na roghanna costas simplithe chun cinn i mbeartais chomhtháthaithe agus talmhaíochta, trí chuidiú leis na húdaráis náisiúnta scéimeanna SCO do chláir 2021-2027 a ullmhú agus a mheasúnú. Laghdófar leis sin an t‑ualach riaracháin ar go leor iarratasóirí faoi bhainistíocht chomhroinnte sa deireadh. Ar deireadh, le samhail nua soláthair CBT soláthraítear solúbthacht do na Ballstáit lena n‑idirghabhálacha talmhaíochta a cheapadh i gcomhréir lena réaltacht agus lena riachtanais talmhaíochta, agus rialacha ginearálta an Aontais á n‑urramú i gcónaí. Ba cheart go gcuideodh an tsamhail nua le castacht agus earráidí a laghdú. 8.Gealltanais bhuiséadacha le híoc – ‘Reste à Liquider’ (RAL) Tháinig laghdú ar leibhéal na ngealltanas le híoc (ar a dtugtar "an RAL" - ó “reste à liquider” na Fraince) a d’eascair as CAI 2021-2027 agus na cláir a tháinig roimhe le linn 2021. Tharla sé sin den chuid ba mhó mar gheall ar na híocaíochtaí luathaithe a rinneadh i gcomhair cláir bheartais chomhtháthaithe leanúnacha, agus meastar nach seolfar glúin nua na gcistí comhtháthaithe go dtí 2022. Is é cistiú comhtháthaithe an sciar is mó sa RAL agus dá bhrí sin tá tionchar ar leith aige ar fhorbairt leanúnach an RAL ina iomláine. Os a choinne sin, tháinig méadú ainmniúil ar luach an RAL le linn 2021 agus NGEU á chur san áireamh. Méadaíonn NGEU leibhéal foriomlán an RAL go sealadach, leibhéal a shroicfidh buaicphointe faoi dheireadh 2023 (an bhliain dheireanach chun gealltanais NGEU a dhéanamh). Tosófar ag socrú an RAL atá nasctha le NGEU in 2024 agus leanfar leis sin go dtí deireadh 2026, arb é sin an spriocdháta chun íocaíochtaí le haghaidh NGEU a chur i gcrích. Don tréimhse 2021-2027, mhol an Coimisiún sraith beart simplithe chun cur chun feidhme an bheartais chomhtháthaithe a éascú agus a luathú. Cé gur glacadh go leor tograí, is oth leis an gCoimisiún nár ceadaíodh filleadh ar riail saortha n+2, ach amháin i gcás Chiste Forbartha Tuaithe CBT, a n‑athróidh an riail saortha ina leith ó n +3 go n +2. Ag an gcéim luath seo den timthriall buiséadach nua, measann an Coimisiún go mbeidh treocht an RAL atá ag fás go hainmniúil fós ann le linn na tréimhse CAI 2021-2027 mar thoradh ar thrí thoisc: (1) an cinneadh an riail saortha n+3 a choinneáil don sciar is mó den chaiteachas; (2) nach ndearnadh an reachtaíocht lena rialaítear an chuid is mó de na cistí sa bhainistíocht chomhroinnte a chomhaontú go dtí céim dhéanach; agus (3) fócas na n‑údarás náisiúnta ar NGEU sna blianta amach romhainn.